ພະແນກກະສິກໍາ ແລະ ປ່າໄມ້ ນະຄອນຫຼວງວຽງຈັນ (ນວ) ຮ່ວມກັບຫ້ອງການກະສິກໍາ ແລະ ປ່າໄມ້ ເມືອງໄຊທານີ ນະຄອນຫຼວງວຽງຈັນ ໄດ້ຮັບການສະໜັບສະໜູນຈາກບໍລິສັດອິນຊີທອງມໍເຕີ ຂາເຂົ້າ-ຂາອອກ ຈໍາກັດຜູ້ດຽວ ຈັດພິທີໄຂຂະບວນສາທິດການປູກເຂົ້າຕາມທິດຫັນເປັນທັນສະໄໝ ແລະ ຫຼຸດຜ່ອນແຮງງານຊາວນາ ຂຶ້ນໃນວັນທີ 3 ກໍລະກົດ 2020 ທີ່ຜ່ານມາ ຢູ່ບ້ານລາດຄວາຍ ເມືອງໄຊທານີ ນະຄອນຫຼວງວຽງຈັນ ໂດຍມີທ່ານຄໍາປະດິດ ເຂັມມານິດ ເຈົ້າເມືອງໄຊທານີ ທ່ານ ວາດສະໜາ ສີຈະເລີນ ຮອງຫົວໜ້າພະແນກກະສິກໍາ ແລະ ປ່າໄມ້ ນະຄອນຫຼວງວຽງຈັນ ພ້ອມດ້ວຍຂະແໜງການກ່ຽວຂ້ອງ ແລະ ກຸ່ມຊາວນາເຂົ້າຮ່ວມ. ທ່ານ ວາດສະໜາ ສີຈະເລີນ ກ່າວວ່າ: ເພື່ອເປັນການກະກຽມໃຫ້ແກ່ການເປີດກອງປະຊຸມໃຫຍ່ຂອງອົງຄະນະພັກ ນະຄອນຫຼວງວຽງຈັນ ຕິດພັນກັບການປະຕິບັດແຜນພັດທະນາເສດຖະກິດ-ສັງຄົມຂອງນະຄອນຫຼວງວຽງຈັນ ໂດຍສະເພາະມະຕິກອງປະຊຸມໃຫຍ່ຄັ້ງທີ VI ອົງຄະນະພັກນະຄອນຫຼວງວຽງຈັນ ແລະ ນະໂຍບາຍການຜະລິດສະບຽງອາຫານ ແລະ ເປັນສິນຄ້າຂອງກະຊວງກະສິກຳ-ປ່າໄມ້ ພະແນກກະສິກຳ ແລະ ປ່າໄມ້ ນະຄອນຫຼວງວຽງຈັນ ຈຶ່ງໄດ້ວາງແຜນຄາດໝາຍສູ້ຊົນຮອດປີ 2020 ຈະສະໜອງເຂົ້າກິນໃຫ້ສັງຄົມໃຫ້ໄດ້ສະເລ່ຍ 250 ກິໂລຕໍ່ຄົນຕໍ່ປີ, ...Read More »
General
ປັດຈຸບັນ Alibaba ພັດທະນາເປັນຜູ້ຖືສິດທິບັດ blockchain ອັນດັບ 1 ຂອງໂລກ…
Alibaba ແລະ Alipay ສາຂາການຊຳລະເງິນຜ່ານມືຖືຮ່ວມກັນຖືຈຳນວນສິດທິບັດ blockchain ຫຼາຍທີ່ສຸດໃນໂລກ, ເຖິງແມ່ນວ່າປະເທດຈີນຈະຕິດອັນດັບຫລັງສະຫະລັດອາເມລິກາຢ່າງຫຼວງຫຼາຍກໍຕາມ. ຜົນຂອງການສຶກສາຂອງສະມາຄົມປົກປ້ອງສິດທິບັດຈີນຊີ້ໃຫ້ເຫັນວ່າຈີນໃຊ້ເວລາດົນນານໃນການສຶກສາກ່ຽວກັບລະດັບນະວັດຕະກຳ ເຕັກໂນໂລຊີບັນຊີ ແຈກຢາຍທີ່ເຫັນຢູ່ໃນສະຫະລັດ. ບໍລິສັດຈີນ ເປັນທີ່ຮູ້ຈັກໃນການຍື່ນສິດທິບັດ blockchain ຫຼາຍ, ແຕ່ບົດລາຍງານສະແດງໃຫ້ເຫັນວ່າໃນການໄດ້ຮັບສິດທິບັດຈີນຍັງບໍ່ເທົ່າກັບສະຫະລັດອາເມລິກາ. ນັບຕັ້ງແຕ່ການກ່າວຄໍາປາໄສຂອງ ປະທານາທິບໍດີ Xi Jinping ໃນເດືອນ ຕຸລາ ທີ່ຜ່ານມາ ກ່ຽວກັບຄວາມສໍາຄັນຂອງເຕັກໂນໂລຊີ, ລັດຖະບານຈີນໄດ້ສະແດງຄວາມຊົມເຊີຍຕໍ່ blockchain ແລະ ໄດ້ພະຍາຍາມກະຕຸ້ນຄວາມຄິດສ້າງສັນຮອບດ້ານກ່ຽວກັບເຕັກໂນໂລຊີ ດ້ວຍໂຄງການທີ່ອຸທິດຕົນໃນທົ່ວປະເທດ, ແຕ່ຈີນຍັງຊ້າກວ່າສະຫະລັດອາເມລິກາ ແລະ ເກົາຫຼີໃຕ້ກ່ຽວກັບນະວັດຕະກຳ blockchain ຈາກເປີເຊັນຂອງສິດທິບັດ blockchain ໃນທົ່ວໂລກ. ສະມາຄົມປົກປ້ອງສິດທິບັດຈີນກ່າວໃນວັນພຸດທີ່ຜ່ານມາວ່າ Alibaba ຖືສິດຖິບັດ 212 ໃນ 399 ສິດທິບັດ ທີ່ກ່ຽວຂ້ອງກັບ blockchain ໃນໂລກ. ບໍລິສັດຈີນທີ່ຢູ່ໃນອັນດັບ 10 ແມ່ນບໍລິສັດ Tencent ທີ່ມີສິດທິບັດທັງໝົດ 42 ໃບ. ບໍລິສັດຍັກໃຫຍ່ດ້ານເຕັກໂນໂລຊີ ຂອງສະຫະລັດອາເມລິກາເປັນອັນດັບທີ 2 ດ້ວຍ 136 ສິດທິບັດ. ການເພີ່ມຂຶ້ນຂອງ Tencent ເປັນອັນດັບທີ 9 ...Read More »
ຫວຽດນາມເປີດໂຕໂຮງແຮມທີ່ຕົກແຕ່ງດ້ວຍຄຳແທ້ ທີ່ຢູ່ໃຈກາງເມືອງ ຮາໂນ່ຍ…
ເປີດໂຕໂຮງແຮມ ທີ່ເຄືອບດ້ວຍ ຄໍາປິວ ຂອງແທ້ ຢ່າງເປັນທາງການ ແຫ່ງທໍາອິດຂອງໂລກ!!! ໂຮງແຮມນີ້ ມີຊື່ວ່າ The Dolce Hanoi Golden Lake Hotel ເປັນໂຮງແຮມ ທີ່ມີຄວາມສູງ 25 ຊັ້ນ ຕັ້ງຢູ່ໃກ້ກັບ Giang Vo Lake ໃນນະຄອນຫຼວງ ຮາໂນຍ, ມີມູນຄ່າ ການກໍ່ສ້າງທັງໝົດ 200 ລ້ານໂດລ້າສະຫະລັດ, ນໍາໃຊ້ຄໍາແທ້ 24 ກະລັດ ເປັນໂຕເຄືອບ ທົ່ວທຸກບ່ອນ ໃນຫ້ອງຮັບແຂກ, ຫ້ອງນອນ, ຫ້ອງນໍ້າ, ສະລອຍນໍ້າ ແລະ ອີກຫຼາຍໆບ່ອນ. ລາຄາພັກຕໍ່ຄືນ ບໍ່ແພງຫຼາຍ ໃນໄລຍະ ໂຄວິດ-19 ລາຄາພຽງແຕ່ 250 USD ເທົ່ານັ້ນ. ແຫຼ່ງຂໍ້ມູນ: Idsala ອິດສະຫຼະRead More »
ການເງິນແຂວງເຊກອງ ຈະສູ້ຊົນລາຍຮັບໃຫ້ບັນລຸຕາມແຜນ 90 ຕື້ກວ່າກີບ ໃນປີ 2020…
ໃນປີ 2020 ພະແນກການເງິນ ແຂວງເຊກອງ ໄດ້ຮັບຕົວເລກແຜນສູ້ຊົນຈັດເກັບລາຍຮັບເຂົ້າງົບປະມານແຫ່ງລັດ ທັງໝົດ 90,78 ຕື້ກວ່າກີບ ຖ້າທຽບໃສ່ແຜນດັດແກ້ປີ 2019 ຜ່ານມາ ເພີ່ມຂຶ້ນ 13%. ໃນນັ້ນ, ພູດສູນກາງປະຕິບັດໄດ້ 8,17 ຕື້ກີບ ແລະ ສ່ວນພູດທ້ອງຖິ່ນ ປະຕິບັດໄດ້ 82,61 ຕື້ກວ່າກີບ. ທ່ານ ຄໍາຮູ້ ອ່ອນມະນີ ຫົວໜ້າພະແນກການເງິນ ແຂວງເຊກອງ ໃຫ້ຮູ້ເມື່ອບໍ່ດົນມານີ້ວ່າ: ໃນປີ 2020 ພະແນກການເງິນ ແຂວງເຊກອງ ໄດ້ຮັບແຜນສູ້ຊົນເກັບລາຍຮັບເຂົ້າງົບປະມານທີ່ກະຊວງການເງິນ ສັງລວມລາຍຮັບ – ລາຍຈ່າຍມອບໃຫ້ແຂວງເຊກອງ ແລະ ວິຊາການ ຈໍານວນ 90,78 ຕື້ກີບ ຫາກສົມທຽບໃສ່ແຜນດັດແກ້ປີ 2019 ເພີ່ມຂຶ້ນ 13%. ໃນນັ້ນ, ພູດສູນກາງປະຕິບັດໃນທ້ອງຖິ່ນ ຈໍານວນ 8,17 ຕື້ກີບ ສົມທຽບແຜນດັດແກ້ປີ 2019 ຮັກສາໄວ້ຄືເກົ່າ; ສ່ວນພູດທ້ອງຖິ່ນ ຈໍານວນ 82,61 ຕື້ກີບ ສົມທຽບແຜນດັດແກ້ປີ 2019 ເພີ່ມຂຶ້ນ ...Read More »
ທ່ານ ນາຍົກລັດຖະມົນຕີ ເດີນທາງຢ້ຽມຢາມປະເທດຫວຽດນາມ ເພື່ອຫາລືເລື່ອງການຟື້ນຟູເສດຖະກິດ…
ໂດຍຕອບສະໜອງຕາມການເຊື້ອເຊີນຂອງ ທ່ານຫງວຽນ ຊວນຟຸກ, ນາຍົກລັດຖະມົນຕີ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍຄະນະ ໄດ້ເດີນທາງຢ້ຽມຢາມເຮັດວຽກເປັນການພາຍໃນ ທີ່ນະຄອນດານັງ, ສສ. ຫວຽດນາມ ໃນລະຫວ່າງວັນທີ 05-06 ກໍລະກົດ 2020, ເພື່ອປຶກສາຫາລືກ່ຽວກັບການຮ່ວມມືສອງຝ່າຍ ແລະ ແລກປ່ຽນບົດຮຽນໃນການພື້ນຟູເສດຖະກິດຫຼັງການລະບາດຂອງພະຍາດໂຄວິດ-19 ເພື່ອຊຸກຍູ້ການຄ້າ ແລະ ການລົງທຶນ, ການທ່ອງທ່ຽວ ແລະ ການໄປມາຫາສູ່ລະຫວ່າງ ປະຊາຊົນສອງຊາດ ລາວ-ຫວຽດນາມ ແນໃສ່ເພື່ອຊຸກຍູ້ສົ່ງເສີມສາຍພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ລາວ ແລະ ຫວຽດນາມໃຫ້ແໜ້ນແຟ້ນຍິ່ງຂຶ້ນ. ໃນການຢ້ຽມຢາມຄັ້ງນີ້, ສອງຝ່າຍ ໄດ້ຕີລາຄາສູງເຖິງສາຍພົວພັນມິດຕະພາບອັນມີມາແຕ່ຍາວນານ, ຄວາມສາມັກຄີພິເສດ ແລະ ຄວາມໄວ້ເນື້ອເຊື່ອໃຈ ເຊິ່ງກັນ ແລະ ກັນ ຂອງສອງພັກ, ສອງລັດ ແລະ ປະຊາຊົນສອງຊາດ ລາວ ແລະ ຫວຽດນາມ ...Read More »
ອິນເດຍແບນແອັບຂອງຈີນ ຫຼາຍກ່ວາ 50 ລາຍການ…
ຄົນຫຼາຍລ້ານຄົນປ່ຽນຈາກການໃຊ້ແອັບ TikTok ໄປໃຊ້ Application ທ້ອງຖິ່ນຫຼັງຈາກທີ່ອິນເດຍແບນແອັບຂອງຈີນ. ປະຊາກອນອິນເດຍຫຼາຍລ້ານຄົນໄດ້ເຂົ້າຮ່ວມ Platform Social Media ຂອງອິນເດຍ ຫຼັງຈາກທີ່ລັດຖະບານຫ້າມການໃຊ້ງານແອັບຈີນຈໍານວນຫຼາຍ ລວມເຖິງແອັບ TikTok ໃນທ່າມກາງຄວາມຕຶງຄຽດທີ່ເພີ່ມຂຶ້ນ. ການແບນເກີດຂືຶ້ນເມື່ອອິນເດຍ ເພີ່ມແຮງກົດດັນທາງດ້ານເສດຖະກິດຕໍ່ຈາກຈີນ ຫຼັງການສູ້ຮົບບໍລິເວນຊາຍແດນໃນເດືອນຜ່ານມາ ເຮັດໃຫ້ມີທະຫານອິນເດຍ 20 ຄົນເສຍຊີວິດ. ເຊິ່ງແອັບທີ່ຖືກແບນ ລວມມີ 59 ລາຍການ ໃນນັ້ນມີແອັບTikTok, Helo, ikee ແລະ ອື່ນໆ. ໂດຍເຈົ້າໜ້າທີ່ກ່າວຫາວ່າພວກເຂົາໄດ້ສ້າງກິດຈະກຳທີ່ “ອັກຄະຕິ” ຕໍ່ “ອຳນາດອະທິປະໄຕ ແລະ ຄວາມຊື່ສັດຂອງອິນເດຍ”. ນາຍົກລັດຖະມົນຕີ Narendra Modi ຜູ້ມີ Profile Social Media ໃນ Platform ຂອງ Weibo ກໍໄດ້ປິດບັນຊີຂອງຕົນເອງລົງເຊັ່ນກັນ. ປາຊາກອນປະມານ 1,3 ພັນລ້ານຄົນໃນປະເທດອິນເດຍເປັນຕະຫຼາດສຳຄັນສຳຫຼັບຜູ້ຫຼິ້ນອິນເຕີເນັດທົ່ວໂລກ ແລະ Platform ແອັບທີ່ໃຊ້ງານໃນ Sharechat ແລະ Roposo ກ່າວວ່າ ພວກເຂົາໄດ້ເຫັນຜູ້ໃຊ້ລາຍໃໝ່ເພີ່ມຂຶ້ນຢ່າງຫຼວງຫຼາຍ ນັບຕັ້ງແຕ່ວັນຈັນທີ່ຜ່ານມາ. Sharechat ກ່າວໃນຖະແຫຼງການວ່າ Platform ຂອງບໍລິສັດ ມີການດາວໂລກໃໝ່ 15 ລ້ານຄັ້ງ ຄິດໄລ່ເປັນເຄິ່ງລ້ານຕໍ່ທຸກໆ ...Read More »
ປັດຈຸບັນ ລະບົບລັກຊາ LaCSA (The Lao Climate Services for Agriculture System) ໄດ້ຮັບການພັດທະນາ…
ລະບົບລັກຊາ LaCSA (The Lao Climate Services for Agriculture System) ໄດ້ຖືກຮັບການພັດທະນາ ໂດຍໂຄງການ SAMIS ທີອົງການ Food and Agriculture Organization of the United Nations (FAO) ເປັນຜູ້ຈັດຕັ້ງປະຕິບັດ. ປັດຈຸບັນ ໂຄງການນີ້ ຜະລິດໃບແຈ້ງຂ່າວ ລາຍອາທິດ ແບບອັດຕະໂນມັດ ໃຫ້ທຸກໆເມືອງໃນທົ່ວປະເທດ ນັບແຕ່ໄດ້ມີການຜະລິດບົດຂ່າວ ກຽ່ວກັບການພະຍາກອນອາກາດ ແຕ່ເດືອນ ພຶດສະພາ 2019. ຊາວກະຊິກອນ ແລະ ຜູ້ວາງນະໂຍບາຍ ໃນປະເທດລາວສາມາດນຳໃຊ້ລະບົບລັກຊາ ເພື່ອດາວໂຫລດ ຂໍ້ມູນພະຍາກອນ ເປັນພາສາລາວ ຂອງທຸກໆເມືອງ. ການປັງປຸງການດຳເນີນງານຂອງລະບົບລັກຊາ LaCSA ແມ່ນ ຖືກນຳສະເໜີໂດຍ ພະແນກ ພູມອາກາດ ແລະ ອຸຕຸກະເສດ, ກົມອຸຕຸນິຍົມ ແລະ ອຸທົກກະສາດ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ພາຍໃຕ້ການຮ່ວມມື ກັບບັນດາກົມຕ່າງໆໃນກະຊວງກະຊິກຳ ແລະ ປ່າໄມ້. ...Read More »
ມາຮູ້ຈັກ!!! 3 Platform Google ທີ່ຊ່ວຍໃນການເຮັດທຸລະກິດ SME…
1 Google My Business ເພື່ອຕອບໂຈດ Customer Journey ນັບຕັ້ງແຕ່ການຄົ້ນຫາຈົນໄປຮອດການປິດການຂາຍ ໂດຍ 3 ພື້ນທີ່ທີ່ Google My Business ສະໜັບສະໜຸນຄື: – ອັບເດດ profile ທຸລະກິດຂອງຕົນເອງເຊັ່ນ: ບ່ອນຢູ່, ເບີໂທຕິດຕໍ່, ເວັບໄຊ້, ເວລາເປີດ-ປິດ ໂດຍພົບວ່າຈະເປີດໂອກາດໃຫ້ຜູ້ບໍລິໂພກຄົ້ນພົບ ແລະ ຄຣິກເບິ່ງລາຍລະອຽດເພີ່ມຂຶ້ນ 7 ເທົ່າ, ໂດຍສະເພາະ ເພີ່ມຮູບພາບທີ່ຈະຊ່ວຍໃຫ້ການຄົ້ນຫາທຸລະກິດ ແລະ ຮ້ານອາຫານຕ່າງໆ ມີຄວາມສົນໃຈຫຼາຍຂຶ້ນ ນຳຜູ້ບໍລິໂພກໄປສູ່ການໃຊ້ Google Maps ເພືີ່ອນຳມາຮູ້ຈັກຮ້ານເພີ່ມຂຶ້ນເຖິງ 42%. – ສ້າງ Engagement ຜູ້ປະກອບການສາມາດສ້າງໂພສເພື່ອປະກາດໃຫ້ຜູ້ບໍລິໂພກຮັບຮູ້ເຖິງການຈັດໂປຣໂມຊັ່ນ ລວມທັງມີຟີເຈີ Messaging ໃຫ້ສົນທະນາກັນໄດ້ ຫຼ້າສຸດເພີ່ມຟີເຈີໃໝ່ “Book Online” ຮອງຮັບທຸລະກິດທີ່ໃຫ້ບໍລິການ Online Booking. – ເປີດຕົວບໍລິການໃໝ່ ເຊື່ອມຕໍ່ກັບການບໍລິການ Delivery ແລະ Take Home ເຊິ່ງຈະເຮັດໃຫ້ຮ້ານຂອງຜູ້ປະກອບການໄດ້ຮັບຄວາມສົນໃຈຈາກຜູ້ບໍລິໂພກຫຼາຍຂຶ້ນ. 2 Market Finder ໜຶ່ງໃນ Insights ຂອງຜູ້ປະກອບການທຸລະກິດຂະໜາດກາງ ແລະ ຂະໜາດນ້ອຍ ຄືຢາກຂະຫຍາຍໄປຕະຫຼາດຕ່າງປະເທດ ...Read More »
ດ່ານພາສີສາກົນນໍ້າເງິນ ເກັບລາຍຮັບໄດ້ຫຼາຍກວ່າ 50% ໃນ 6 ເດືອນທຳອິດ ຂອງປີ 2020
ທ່ານ ສອນເພັດ ຜົນວິຈິດ ຫົວໜ້າດ່ານພາສີສາກົນນໍ້າເງິນ ແຂວງໄຊຍະບູລີ – ຈັງຫວັດນ່ານ ໃຫ້ຮູ້ວ່າ: ການຈັດເກັບລາຍຮັບເຂົ້າງົບປະມານ ປະຈໍາປີ 2020 ນີ້ ເປັນປີທີ່ທ້າທາຍຫຼາຍຢ່າງ, ຖ້າທຽບໃສ່ຕົວເລກແຜນ ການທີ່ໄດ້ຮັບມອບໝາຍ ບວກກັບການລະບາດຂອງພະຍາດໂຄວິດ – 19, ອັນໄດ້ສົ່ງຜົນກະທົບໂດຍກົງຕໍ່ກັບການເກັບລາຍຮັບ. ແຕ່ຍ້ອນຄວາມ ບຸກບືນ ແລະ ເອົາໃຈໃສ່ຊີ້ນໍາ – ນໍາພາຂອງຄະນະດ່ານແຕ່ລະສະຫາຍ ແລະ ຄວາມໃກ້ຊິດຕິດແທດຂອງການນໍາແຂວງ ເພື່ອເຮັດໃຫ້ການເກັບລາຍຮັບເຂົ້າງົບປະມານໄດ້ຕາມຄາດໝາຍ. ເຖິງແມ່ນວ່າໃນ 6 ເດືອນຕົ້ນປີ 2020 ປະເທດເຮົາຈະປະສົບພົບພໍ້ກັບຄວາມຫຍຸ້ງຍາກຫຼາຍຢ່າງອັນເນື່ອງມາຈາກພະຍາດລະບາດໂຄວິດ-19 ເຮັດໃຫ້ການນຳເຂົ້າ-ສົ່ງອອກສິນຄ້າບໍ່ເປັນໄປຕາມຄາດໝາຍ ແຕ່ດ່ານພາສີສາກົນນໍ້າເງິນ ແຂວງໄຊຍະບູລີ ຍັງສາມາດເກັບລາຍຮັບໄດ້ 144 ຕື້ກວ່າກີບ ເທົ່າກັບ 53,82% ຂອງແຜນການປີ, ລາຍຮັບສ່ວນໃຫຍ່ມາຈາກການນໍາເຂົ້ານໍ້າມັນເຊື້ອໄຟ, ເຄື່ອງອາໄຫຼ່ ແລະ ເຄື່ອງກໍ່ສ້າງ. ໃນປີ 2020 ນີ້ ດ່ານພາສີສາກົນນໍ້າເງິນ ໄດ້ຮັບຕົວເລກແຜນການໃນການຈັດເກັບລາຍຮັບທັງໝົດ 269 ຕື້ກວ່າກີບ, ຜ່ານການຈັດຕັ້ງປະຕິບັດ 6 ເດືອນຕົ້ນປີ ປະຕິບັດໄດ້ 144 ຕື້ກວ່າກີບ ເທົ່າກັບ ...Read More »
ປະເທດ ບອດສວານາ (Botswana)ພົບຊ້າງປ່າຕາຍ 350 ໂຕ ພາຍໃນເວລາ 1 ເດືອນ
ໃນວັນທີ 2 ກໍລະກົດ ລາຍງານຄວາມຄືບໜ້າວິກິດຊ້າງປ່າ ລົ້ມຕາຍປິດສະຖາມໃນປະເທດ ບອດສວານາ (Botswana) ໜຶ່ງໃນປະເທດທີ່ຢູ່ໃນ ອາຟຣິກາໃຕ້ ວ່າ: ສຳນັກງານກູ້ໄພອຸທິຍານແຫ່ງຊາດ ບອດສວານາ ເປີດເຜີຍວ່າ ພົບຊາກສ້າງປ່າຕາຍບໍລິເວນດິນດອນສາມຫຼ່ຽມປາກແມ່ນໍ້າໂອຄາວັງໂກ ແລະ ພື້ນທີ່ທາງຕອນເໜືອ ເພີ່ມຂຶ້ນອີກຢ່າງນ້ອຍ 181 ໂຕ. ສົ່ງຜົນໃກ້ຍອດສະສົມການຕາຍຂອງຊ້າງປ່າຕັ້ງແຕ່ເດືອນ ພຶດສະພາຜ່ານມາ ມີປະມານ 350 ໂຕ ແລະ ເພີ່ມຂຶ້ນເກືອບ 2 ເທົ່າໃນຊ່ວງກາງເດືອນ ມິຖຸນາ ໂດຍ70% ແມ່ນພົບຊ້າງຕາຍໃກ້ກັບແຄມນໍ້າ. ເບື້ອງຕົ້ນລັດຖະບານຍັງບໍ່ເປີດເຜີຍ ຜົນການກວດສອບຊາກຊ້າງວ່າໄດ້ຮັບສານພິດ ຫຼືເປັນໂລກຢ່າງໃດກໍຕາມ ເຈົ້າໜ້າທີ່ຕັດຂໍ້ສັນນິຖານວ່າຊ້າງເຫຼົ່ານີ້ອາດຈະປ່ວຍດ້ວຍພະຍາດ ແອນແທຣກ (Anthrax). ດຣ. ໄນອອລ ແມັກແຄນ (Niall McCann) ຜູ້ອຳນວຍການສຳນັກງານກູ້ໄພອຸດທະຍານແຫ່ງຊາດ ບອດສວານາ (Botswana) ກ່າວວ່າ ເປັນການຕາຍເປັນຝູງຄັ້ງນີ້ເປັນສິ່ງໂຫດຮ້າຍທີ່ສຸດ ເພາະນອກຈາດການຕາຍຍ້ອນຄວາມແຫ້ງແລ້ງແລ້ວ ລາວບໍ່ເຄີຍເຫັນຈຳນວນຊ້າງລົ້ມຕາຍຫຼາຍຂະໜາດນີ້ມາກ່ອນ. ປະຊາຊົນທີ່ພົບເຫັນເຫດການແຈ້ງເຂົ້າມາວ່າຊ້າງຫຼາຍໂຕຍ່າງເປັນວົງມົນ ຄາດວ່າລະບົບປະສາດເກີດຄວາມບົກພ່ອງ ແລະ ອາດຈະມີສາເຫດມາຈາກໂຮກ ຫຼືສານພິດ, ຊ້າງບາງໂຕລົ້ມຂວໍ້າໜ້າແລ້ວຕາຍ ສິ່ງນັ້ນໝາຍຄວາມວ່າມັນຕາຍຢ່າງກະທັນຫັນ ໃນຂະນະທີ່ບາງໂຕ ໃຊ້ເວລາຢ່າງຊ້າໆກ່ອນທີ່ຈະລົ້ມຕາຍ ຄືກັນກັບໂຕທີ່ຍ່າງວົນໄປມາຫຼາຍໆຮອບ ຈຶ່ງເປັນສິ່ງທີ່ຍາກທີ່ຈະບອກວ່າມັນຖືກສານພິດ ຫຼືບໍ່. ທາງດ້ານ ດຣ. ໄຊຣິລ ...Read More »